अगर आप इंस्टाग्राम का इस्तेमाल करते हैं, तो आपके लिए एक अच्छी खबर है। फोटो शेयरिंग साइट इंस्टाग्राम ने एक नया ऐप IGTV लॉन्च किया है। इस ऐप में यूजर्स अब कुछ मिनटों ही नहीं बल्कि एक घंटे की भी वीडियो अपलोड कर सकते हैं। IGTV ऐप यूट्यूब की तर्ज पर ही पेश किया है, जिसमें यूजर्स लंबे वीडियो देख और अपलोड कर सकेंगे। इस ऐप के आने के बाद यूट्यूब को इससे कड़ी टक्कर मिलेगी क्योंकि अभी तक वीडियो देखने और अपलोड करने के लिए यूजर्स की पहली पसंद यूट्यूब ही रहा है।